
	UPUTSTVO ZA LIJEK

	Tylovet B 200, 200 mg/ml, rastvor za injekciju, 1 x 100ml
                                                       za goveda, telad, ovce, koze, svinje 




1.	NAZIV I ADRESA NOSIOCA DOZVOLE ZA STAVLJANJE LIJEKA U PROMET

PVU Montvet Podgorica
Ilije Plamenca lamela 103 bb, 81000 Podgorica, Crna Gora

NAZIV I ADRESA PROIZVOĐAČA

[bookmark: _GoBack]          Biovet AD
          Petar Rakov Street 39, Peshtera reg. Pazardjik, Bugarska


2. 	NAZIV VETERINARSKOG LIJEKA
	
TYLOVET B 200
tilozin
200 mg/ml
rastvor za injekciju
za goveda, telad, ovce, koze, svinje 


3. 	KVALITATIVNI I KVANTITATIVNI SASTAV AKTIVNE(IH) SUPSTANCI I POMOĆNIH SUPSTANCI

1 ml rastvora za injekciju sadrži:
Aktivna supstanca:
Tilozin                                               200,0 mg

Pomoćne supstance:
Benzil alkohol                                     40,0 mg

Ostale pomoćne supstance:
Propilen glikol; voda za injekcije.

         Tečnost blijedožute boje do boje ćilibara.


4. 	INDIKACIJE

Liječenje infekcija uzrokovanih mikroorganizmima osjetljivim na tilozin:

Goveda
· Respiratorne infekcije, metritis uzrokovan gram-pozitivnim mikroorganizmima, mastitis izazvan bakterijama Streptococcus spp, Staphylococcus spp i interdigitalna nekrobaciloza, kao što su panaricijum ili zarazna šepavost

Svinje
· Enzootska pneumonija, hemoragični enteritis, crveni vjetar i metritis
· Artritis izazvan Mycoplasma spp i Sraphylococcus spp

          
        Ovce i koze
· Respiratorne infekcije, metritis uzrokovan gram-pozitivnim mikroorganizmima ili Mycoplasma spp


5.	KONTRAINDIKACIJE

          Lijek se ne daje kokoškama, ćurkama ni konjima.
          Lijek se ne daje životinjama sa poznatom preosjetljivošću na tilozin, druge makrolidne antibiotike, ili na bilo koju od pomoćnih supstanci lijeka.


6. 	NEŽELJENA DEJSTVA

          Goveda 

	[bookmark: _Hlk177310692]Veoma rijetko (<1 / 10,000),
uključujući izolovane slučajeve):
	- Otok i inflamacija na mjestu aplikacije injekcije
- Otok vulve
- Anafilaktički šok
- Smrt

	Neodređena frekvenca (ne može se procijeniti iz raspoloživih podataka)
	- Reakcija preosjetljivosti
- Lezije na mjestu aplikacije injekcije1


                1 Mogu se zadržati do 21 dan od dana primjene injekcije

           Svinje

	Veoma rijetko (<1 / 10,000),
uključujući izolovane slučajeve):
	- Otok i inflamacija na mjestu aplikacije injekcije
- Anafilaktički šok
- Edem rektuma
- Eritem
- Pruritus
- Prolapsus rektuma (djelimični)
- Smrt

	Neodređena frekvenca (ne može se procijeniti iz raspoloživih podataka)
	- Reakcija preosjetljivosti
- Lezije na mjestu aplikacije injekcije2


                2 Mogu se zadržati do 21 dan od dana primjene injekcije
Ukoliko primijetite ozbiljno ili bilo kakvo drugo neželjeno dejstvo koje nije ovdje navedeno, obavijestite o tome nadležnog veterinara.


7.	CILJNE VRSTE ŽIVOTINJA

Goveda, telad, ovce, koze i svinje.


8.	DOZIRANJE ZA SVAKU CILJNU VRSTU, PUT(EVI) I NAČIN PRIMJENE

Intramuskularna primjena.
 
Ne aplikovati na jedno mjesto više od 10 ml kod goveda, kod ovaca preko 50 kg tjelesne mase ne aplikovati više od 2.5 ml. Kod prasadi ne aplikovati na jedno mjesto više od 5 ml lijeka.



	Vrsta životinje
	Tilozin baza mg/kg t.m.
	
Tylovet B 200 ml/kg t.m.


	Veliki preživari-
goveda
	4 - 10
	2 – 5 / 100 kg t.m.

	Telad
	10
	2,5 / 50 kg t.m.

	Mali preživari –
ovce, koze
	12
	3 / 50 kg t.m.

	Svinje
	10
	2,5 / 50 kg t.m.


  
  Lijek se aplikuje jednom dnevno. Terapija traje 3-5 dana.


9. 	SAVJETI ZA PRAVILNU UPOTREBU LIJEKA

          Istovremena upotreba sa penicilinima, cefalosporinima i linkozamidima se ne preporučuje zbog    
          opasnosti od smanjenja antibakterijskog dejstva.


10.	KARENCA

Goveda
Meso i iznutrice: 21 dan 
Mlijeko: 5 dana

Ovce:
Meso i iznutrice: 42 dan 
Mlijeko: 108 sati

Koze: 
Meso i iznutrice: 8 dana 
Mlijeko: 5 dana

Svinje: 
Meso i iznutrice: 16 dana 


11.	POSEBNE MJERE ČUVANJA

          Lijek čuvati na temperaturi do 25°C, u originalnom pakovanju, zaštićeno od svjetlosti.
          Čuvati van vidokruga i domašaja djece.

Rok upotrebe: 3 godine 
	   Rok upotrebe nakon prvog otvaranja: 28 dana, na temperaturi do 25°C.
	

12.	POSEBNA UPOZORENJA

Posebne mjere opreza prilikom upotrebe lijeka kod životinja
Upotreba lijeka treba biti bazirana na testu osjetljivosti bakterija izolovanih kod životinja. Ukoliko to nije moguće, terapija se bazira na lokalnim epidemiološkim informacijama.

Upotreba lijeka koja nije u skladu sa uputstvom iz Sažetka karakteristika lijeka može da dovede do povećanja broja bakterija rezistentnih na tilozin i da smanji efikasnost liječenja drugim makrolidnim antibioticima zbog moguće unakrsne rezistencije.

Visoka stopa in vitro resistencije je dokazana kod evropskih sojeva Brachyspira hyodysenteriae, što ukazuje da ovaj lijek nije dovoljno efikasan u liječenju dizenterije svinja.
Podaci o efikasnosti lijeka ne podržavaju primjenu tilozina u liječenju mastitisa goveda izazvanog Mycoplasma spp.

Posebna upozorenja za lica koja primjenjuju veterinarski lijek na životinjama
Treba voditi računa da ne dođe do nehotičnog samoubrizgavanja.
Ukoliko dođe do slučajnog samoubrizgavanja, odmah potražiti savjet ljekara i pokazati uputstvo za lijek.

U slučaju kontakta lijeka sa kožom, izloženo mjesto treba oprati vodom i sapunom. Ukoliko lijek slučajno dospije u oči, odmah ih treba isprati čistom tekućom vodom.
Poslije upotrebe treba oprati ruke.
Osobe kod kojih postoji poznata preosjetljivost na tilozin, benzil alkohol ili propilen glikol treba da izbjegavaju kontakt sa ovim lijekom.
Tilozin može izazvati iritaciju. Makrolidni antibiotici kao što je tilozin mogu izazovu preosjetljivost (alergiju) nakon injiciranja, udisanja, gutanja ili kontakta sa kožom ili očima. Preosjetljivost na tilozin može dovesti do unakrsne preosjetljivosti na druge makrolidne antibiotike i obratno. Alergijske rekcije na ove supstance mogu biti ozbiljne pa treba izbjegavati direktan kontakt sa antibiotikom. 

Ukoliko se nakon izlaganja ovom lijeku pojave simptomi kao što je osip, treba odmah potražiti savjet ljekara i pokazati mu ovo upozorenje. Otok lica, usana i očnih kapaka, kao i otežano disanje su ozbiljniji simptomi i zahtijevaju hitnu medicinsku pomoć.

Upotreba tokom graviditeta i laktacije
Graviditet
Ispitivanja na laboratorijskim životinjama nijesu ukazala na teratogeno, fetotoksično ili maternotoksično djelovanje tilozina. Bezbjednost lijeka kod ciljnih vrsta u toku graviditeta nije ispitivana. 
Lijek treba koristiti samo u skladu sa procjenom odnosa koristi i rizika od strane nadležnog veterinara u konkretnom slučaju.

Interakcije
Nijesu poznate.

Predoziranje
Nijesu primijećeni sistemski toksični efekti ni u slučajevima aplikacije 10 puta većih doza od preporučenih, osim bola i otoka na mjestu aplikacije lijeka.

Inkompatibilnost
Nije poznata.

Podaci o uticaju na životnu sredinu
Tilozin se dugo zadržava u nekim zemljištima.


13.	POSEBNE MJERE OPREZA PRI ODLAGANJU NEUPOTREBLJENOG LIJEKA ILI OTPADNIH MATERIJALA, AKO IH IMA

          Neiskorišćeni lijek ili ostatak lijeka se uklanjaju u skladu sa važećim propisima.

14.	DATUM POSLEDNJEG ODOBRENJA TEKSTA UPUTSTVA ZA LIJEK	
	
	23.01.2025. godine


15. 	OSTALE INFORMACIJE

Pakovanje: 
Unutrašnje pakovanje: bočica od braon stakla (tip II) zapremine 100 ml, zatvorena gumenim zapušačem i aluminijumskom kapicom.
Spoljašnje pakovanje: složiva kartonska kutija u kojoj se nalazi 1 bočica od 100 ml i Uputstvo za lijek.

Režim izdavanja lijeka:  Lijek se može izdavati samo na veterinarski recept.

          ATCvet kod: QJ01FA90          

Broj i datum dozvole: 2040/25/7 – 6150 od 23.01.2025. godine

